VENDIM
Nr. 740, datë 23.11.2022

PËR NJË SHTESË FONDI NË BUXHETIN E VITIT 2022, MIRATUAR PËR MINISTRINË E FINANCAVE DHE EKONOMISË, PËR RIMBURSIMIN E MASAVE ADMINISTRATIVE TË FALURA, TË PAGUARA, SIPAS LIGJIT NR. 112/2020, “PËR REGJISTRIN E PRONARËVE PËRFITUES”, TË NDRYSHUAR

Në mbështetje të nenit 100 të Kushtetutës, të nenit 14, të ligjit nr. 115/2021, “Për buxhetin e vitit 2022”, të ndryshuar, dhe të neneve 5 e 45, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave

VENDOSI:

1. Miratimin e një shtese fondi, në shumën prej 46 000 000 (dyzet e gjashtë milionë) lekësh, në buxhetin e vitit 2022, miratuar për Ministrinë e Financave dhe Ekonomisë, për Qendrën Kombëtare të Biznesit, për rimbursimin e masave administrative të paguara, të falura, sipas ligjit nr. 112/2020, “Për regjistrin e pronarëve përfitues”, të ndryshuar. 
[bookmark: _GoBack]2. Efekti financiar sipas pikës 1, të këtij vendimi, përballohet nga fondi rezervë i buxhetit të shtetit, i miratuar për vitin 2022, dhe i shtohet Ministrisë së Financave dhe Ekonomisë, në buxhetin e miratuar për vitin 2022, në zërin “Shpenzime korrente” të programit buxhetor 04130 “Mbështetje për zhvillimin ekonomik”. 
3. Shuma e papërdorur e fondit, sipas pikave 1 e 2, të këtij vendimi, kthehet në fondin rezervë të buxhetit të shtetit, miratuar për vitin 2022.
4. Ngarkohen Ministria e Financave dhe Ekonomisë dhe Qendra Kombëtare e Biznesit për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

ZËVENDËSKRYEMINISTËR

